TUNNISTA AIVOINFARKTI ELI AIVOVERISUOITUKOS

* Aivoinfarkti iskee useimmiten täysin yllättäen
* Oireet kehittyvät huippuunsa minuuteissa tai harvemmissa tapauksissa tunneissa
* Yleisin oire on toispuoleinen jalan, käden tai molempien raajojen toimintahäiriö, kuten kömpelyys, tunnottomuus tai halvaantuminen
* Muita oireita ovat muun muassa suupielen roikkuminen, häiriöt puheessa, muutokset näkökyvyssä ja tasapainossa
* Päänsärkyä ei infarktissa useimmiten ole
* Aivoinfarkti vaatii välitöntä soittoa hätänumeroon ja hakeutumista päivystyshoitoon
* Ennusteen kannalta on tärkeää, että liuotushoito tai verihyytymän mekaaninen poisto päästään aloittamaan nopeasti

TIA-kohtaus oireilee kuten infarkti

* TIA-kohtaus [ Transient Ischemic Attack ] on ohimenevä aivoverenkiertohäiriö, joka kestää vain muutamia minuutteja tai korkeintaan tunnin
* Oireet ovat hyvin samankaltaisia kuin aivoinfarktissa, mutta korjaantuvat täysin
* TIA-kohtaus voi olla ennusmerkki tulossa olevasta aivoinfarktista ja vaatii myös välittömiä sairaalatutkimuksia.